gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl pt gl gl gl gl gl gl pt gl gl gl pt de en sv fr de de gl gl gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - O TSXG manda tirar abaixo a casa da ex-conselleira de Pesca
Xoves, quinta feira, 06 de outubro de 2022
A sentenza estabelece que a Xunta debe executar o derribo da vivenda, situada no concello de Vilaboa, a menos de 100 metros do mar.
Tags: Carme Gallego chalé derribo Vilaboa vivenda
Gallego considera que está a ser perseguida e acusa ao colectivo ecoloxista de ser afín ao PP
Logo dun longo proceso de litixios, o Tribunal Superior de Xustiza de Galiza (TSXG) ordenou o derribo da casa da ex-conselleira de Pesca durante o goberno bipartito, Carme Gallego (PSdeG), situada en Riomaior (Vilaboa). O Alto Tribunal estima o recurso presentado pola asociación ecoloxista "Salvemos Pontevedra" contra o chalé de Gallego e obriga á Xunta a demolelo en cumprimento dunha resolución do ano 2000, que estabelece que o inmoble está situado en "zona de protección do dominio público marítimo terrestre", ao estar a menos de 100 metros do mar (tal e como estabelece a Lei de Costas).
Nove anos de recursos
O proceso iniciouse coas primeiras denuncias, presentadas en febreiro de 1994 ante o Servizo Provincial de Costas, quen, á súa vez, trasladou o caso á Xunta de Galiza. En xuño de 2000, a Delegación Provincial de Medio Ambiente emitiu unha resolución na que se declaraba prescrita a infracción cometida mais ordenaba que os terreos nos que se executaron estas obras volvesen ao seu estado primitivo.
A seguir, a ex-conselleira e actual portavoz de Medio Ambiente do PSdeG no Parlamento interpuxo un Recurso de Alzada ante a resolución e Medio Ambiente emitiu un informe desfavorábel propoñendo a desestimación do recurso. Porén, malia que o colectivo "Salvemos Pontevedra" instou á Xunta a resolver o recurso, non chegou a tomarse unha decisión en firme. Con todo, os ecoloxistas presentaron unha demanda ante o Contencioso-Administrativo, o que agora resolve o TSXG, para que se leve a efecto a demolición ordenada hai xa nove anos.
O fallo do TSXG explica que a vivenda está construída nunha zona non urbanizábel e que cando entrou en vigor a Lei de Costas non tiña os servizos exixidos pola normativa de solo. Estabelece, así, que a edificación se atopa nuns terreos que "están clasificados nas normas subsidiarias de Vilaboa como solo non urbanizábel de núcleos rurais tradicionais" e entende que "non sendo discutido que a edificación está a menos de 100 metros do límite interior da ribeira do mar, a resolución de xuño de 2000 que ordena o seu derribo é conforme a dereito".
Pola súa parte, a socialista asegura que, no momento da construción, contaba cun permiso municipal e que foi posteriormente cando entrou en vigor a Lei de Costas. Explica que foi despois cando, "por algún motivo, o Concello tivo problemas para legalizalas", mais lamenta que, malia ser un núcleo máis amplo se ordene o derribo unicamente da súa vivenda.
Gallego entende que, neste caso, está sendo sometida a unha persecución e acusa ao colectivo "Salvemos Pontevedra" de estar vencellado ao Partido Popular. Con todo, xa anunciou que presentará un recurso ante o Tribunal Supremo, último posíbel en todo este longo proceso.
O chalé da conselleira de Pesca leva seis anos con orde de derrubo
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto